**Дијалог меѓу Владата и граѓанскиот сектор**

на тема

**Владеење на право, добро владеење и борба против корупција**

**Образец за пријава на иницијативи**

Почитувани претставници на граѓанските организации,

Ви благодариме за учеството во дијалогот меѓу Владата и граѓанскиот сектор на тема „Владеење на право, добро владеење и борба против корупција“, која се одржи на 25.09.2024 г. во Владата на Р.С. Македонија

Во прилог Ви доставуваме образец за пријава на иницијативи, кои се во склоп на овие теми, а за чија имплементација е потребна поддршка или соработката со Владата, односно, ресорните министерства.

Ве замолуваме, пред пополнување на овој образец за иницијативи, внимателно да ги прочитате упатствата за подготовка на одговори на прашањата, онаму каде што се дадени.

Ве молиме, пополнетиот образец доставете го до: име и адреса на примач, најдоцна до 4 октомври 2024 г. (петок).

Ви благодариме на соработката,

Влада на РСМ

**Назив на вашата организација:** Институт за европска политика - Скопје

**Адреса (улица, број, општина):** Ул. Антоние Грубишиќ 2/2, општина Центар, 1000 Скопје

**Електронска пошта (e-mail):** [contact@epi.org.mk](mailto:contact@epi.org.mk)

**Телефонски број:** 02 3280 100

**Лице за контакт (име и презиме, телефон и е-пошта):** Симонида Кацарска, 078 238 748, [simonida.kacarska@epi.org.mk](mailto:simonida.kacarska@epi.org.mk)

**Веб-страница на Вашата организација:** [www.epi.org.mk](http://www.epi.org.mk)

**Наслов на Вашата/Ваште иницијатива(и):** Поефективно, поефикасно и инклузивно/партиципативно креирање политики

**На која од следните области се однесува Вашата/Вашите иницијатива(и)?**

1. **Владеење на право**
2. **Добро владеење** √
3. **Борба против корупција**
4. **Реформа на јавна администрација**

**Проблеми и потреби:**

(*Идентификувајте проблем кој го адресира Вашата иницијатива(и) и на кратко, образложете го. Одговорот треба да е максимум еден пасус.)*

Постои напредок во областа на развојот и координацијата на политиките кој главно се должи на поконзистентна примена на суштинските алатки за партиципативно креирање на политиките засновани на докази и до одредена мерка и на унапредувањето на транспарентноста на процесот на одлучување на Владата. Сепак, постојат големи слабости и празнини во регулаторната и методолошката рамка за развој на владини политики и планирањето и надзорот на спроведувањето на политиките, вклучувајќи го и планирањето на политиките поврзани со интеграцијата во ЕУ, како и во спроведувањето и примената на клучни постапки и функции потребни за ефикасно работење на Владата.

**Објаснување на иницијативата (иницијативите):**

(*Објаснете ја Вашата иницијатива (и), поврзана со тековна политика во рамки на горенаведените области, односно, образложете што Вие предлагате со оваа иницијатива(и). Ве молиме, наведете ја надлежната институција која треба да ја спроведе иницијативата/-те. Одговорот треба да е максимум два пасуса.)*

Јавноста треба да биде вклучена во ранa фазa од консултациите. За тоа институциите треба да водат детална евиденција и навремено да известуваат за процесот на своите интернет-страници, со цел да ја информираат јавноста за прашањата за кои се дискутирало, кои предлози и забелешки биле дадени и дали истите биле прифатени, како и образложение зошто предлозите и забелешките не биле прифатени. Попрецизно, институциите треба континуирано да обезбедуваат повратни информации за текот на консултативниот процес.

Институциите треба континуирано да одржуваат отворен дијалог со ГО за спорните прашања и проблеми, со цел заедничко дефинирање на заклучоци и решенија и да назначат контакт-лица за соработка со ГО и другите засегнати страни. Државните институции треба да воспостават систематска база на податоци за контакт со што ќе обезбеди дека во консултативниот процес се застапени најразлични интересни групи (за женски права, за малцински права, синдикати, здруженија на работодавачи итн.) и ваквите групи треба соодветно бидат повикани да учествуваат во консултациите, истовремено соодветно разбирајќи ја нивната сфера на интерес.

**Цели и очекувани резултати:**

(*Објаснете кои се целите што ќе се постигнат доколку се спроведе предложената иницијатива(и). Објаснете кои се посакуваните или очекуваните ефекти, односно што ќе се промени доколку се спроведе предложената иницијатива(и). Одговорот треба да е максимум еден пасус.)*

Јавноста ќе биде навремено запознаена и вклучена во развојот и креирањето на политиките и ќе има повратни информации за текот на целиот процес, односно ќе биде во тек со сето она што било предложено и земено предвид, односно ќе има образложение зошто одредена иницијатива не била земена предвид.

**Проценка на финансиски импликации и временска рамка:**

(*Ве молиме, наведете јавни финансиски импликации за реализација на предложената иницијатива(и), т.е. проценка колку буџетски средства би биле потребни за да се спроведе Вашиот предлог. Претставете ја временската рамка на спроведување на иницијативата/-те*.)

Нема финансиски импликации.

**Начелен план за мониторинг и евалуација:**

*(Објаснете како планирате да осигурате дека иницијативата(-те) се спроведува успешно. На кратко, образложете како ќе го следите и оцените спроведувањето на Вашата иницијатива(и). Одговорот треба да е максимум еден пасус.)*

Успешноста на иницијативата ќе се следи преку соодветните објави на интернет страниците на институциите, од почетокот на консултативниот процес, а потоа и текот на самиот процес преку повратните информации.

**Дополнително образложување на иницијативата(-те) кое не е опфатено со претходните прашања:**

*(Одговорот треба да е максимум 5 пасуси.)*

ЕПИ во својот Монитор за РЈА во областа развој и креирање политики разгледува и мери 5 индикатори во согласност со начелата на СИГМА/ОЕЦД:

Со првиот индикатор се мери опсегот на отвореност и достапност на информациите за работењето на Владата во однос на јавноста, при што се анализираат најсеопфатните интернет страници, преку кои Владата информира за нејзините активности и преку кои ги објавува извештаите. Писмените информации кои ги објавува Владата се состојат од соопштенија за јавноста и онлајн објавување на годишните (или полугодишните) извештаи.

Останатите аспекти на информациите за работењето на Владата, кои се анализирани, се однесуваат на тоа дали информациите се лесно разбирливи, потоа користењето на квантитативни и квалитативни информации, дали има оценки/опис на конкретни резултати, достапност на информациите во отворен формат и онлајн достапност на извештаи за клучните плански документи на сите владини институции.

Вториот индикатор мери како граѓанското општество го перципира планирањето, мониторингот и поднесувањето на извештаи од Владата за нејзиното работење и целите кои ветила дека ќе ги постигне.

Со третиот индикатор се мери транспарентноста на донесувањето на одлуки од Владата, при што се комбинираат податоците од анкетата за перцепцијата на граѓанското општество со анализата на релевантните интернет страници на Владата. Покрај анализа на објавувањето на информации за одлуки на Владата, анализата на интернет страниците исто така го опфати прашањето дали објавените информации се целосни, дали граѓаните лесно може да ги користат, дали се објавуваат навреме и дали објавените информации се конзистентни. Се изврши мониторинг на секоја седница на Владата во периодот од шест месеци – трите последни месеци од календарската година пред мониторингот (2021 г.) и првите три месеци од годината за која се спроведува мониторинг (2022 г.), освен за аспектот на навремено објавување на информациите, за кој мерењата беа извршени за сите владини седници во период од три месеца од почетокот на мониторингот (приближно од почетокот на февруари до почетокот на мај 2022 г.).

Со четвртиот индикатор се мери дали владините институции го повикуваат граѓанското општество да изготви документи за политиките засновани на докази и дали доказите дадени од ГО се разгледуваат и користат во процесот на креирање на политиките. Повторно, мерењето е комбинација на експертска анализа на официјални документи и податоците од анкетата за перцепцијата на граѓанското општество. Во однос на последново, се анализира фреквентноста на упатувањето на наоди засновани на докази на ГО во официјалните политики и стратешки документи, а има и ex-ante и ex-post анализа на политиките и оценка на влијанието за примерок од три области на политиките.

Петтиот индикатор, се фокусира на квалитетот на вклученоста на јавноста во креирањето на политиките преку јавни консултации и квалитативна анализа на опфатот и влијанието на јавните консултации врз документите за политиките и законодавните документи во период од шест месеци, достапноста и квалитетот на извештаите за јавните консултации, функционалноста на порталите за јавни консултации и проактивноста на надлежните институции во однос на информирањето.

**Прилози (опционално):**

*(Прикачете подетални информации за предметот, целите и позадината на предложената иницијатива(и), студии и анализи што ги сметате за релевантни, итн.)*

Јулијана Караи, Ангел Мојсовски,

[Национален монитор за РЈА 2021/2022](https://epi.org.mk/wp-content/uploads/NATIONAL-PAR-MONITOR-NORTH-MACEDONIA-_-2021_2022_MK-1.pdf)